Številka: 012-5/2023/35

Datum: 6. 3. 2023

# ZAPISNIK

1. dopisne seje Strokovnega sveta Republike Slovenije za šport

Datum seje: od četrtka, 2. 3. 2023 do ponedeljka, 6. 3. 2023

Trajanje seje: od četrtka, 2. 3. 2023 od 15.18 do ponedeljka, 6. 3. 2023 do 12.00

Glasovali člani: mag. Miran Kos, Vida Mihelčič, mag. Vlado Makuc, Zoran Kačičnik, dr. Marko Zadražnik, Živa Smolnikar, dr. Boro Štrumbelj, mag. Matej Jamnik, Mitja Urbanc, Marija Jozak, Nejc Jeraša, Jurij Klešnik, dr. Maja Smrdu, Edo Javor, Ivan Šček (glasoval ob 13.35)

Niso glasovali: Uroš Mohorič

V skladu s 24. členom Poslovnika Strokovnega sveta Republike Slovenije za šport (v nadaljevanju SSRSŠ) je dopisna seja veljavna, če na njej glasuje večina članov sveta, predlog sklepa pa je sprejet, če zanj glasuje večina članov, ki je oddala svoj glas.

V roku, ki je bil določen v sklicu seje, to je do 6. 3. 2023 do 12. ure, je na seji veljavno glasovalo štirinajst (14) članov SSRSŠ. Glasovanje Ivana Ščeka ni upoštevano, ker je njegov glas prispel po roku.

Zoran Kačičnik je predlagal, da se glede na razpravo, ki so jo imeli člani SSRSŠ na zadnji seji o razvrstitvi športnih panog, kjer se je večina članov strinjala o neusklajenosti podzakonskih aktov, ki vplivajo na razvrstitev, takoj na naslednji seji imenuje delovna skupina, ki bo pregledala obstoječe stanje in pripravila predlog sprememb, ki bo uredil to področje.

Izid glasovanja je, kot sledi:

**SKLEP 1d/12:**

**Strokovni svet RS za šport, na predlog Ministrstva za gospodarstvo, turizem in šport, daje pozitivno mnenje k predlagani razvrstitvi športnih panog v razrede za leto 2023.**

|  |  |  |  |  |
| --- | --- | --- | --- | --- |
| Glasovalo: 14 | Za: 14 | Proti: 0 | Vzdržani: 0 | Sklep sprejet: DA |

**SKLEP 1d/13:**

**Strokovni svet RS za šport, na podlagi 2. člena Uredbe o postopku izbora predlogov članov Sveta Fundacije za financiranje športnih organizacij v Republiki Sloveniji (Uradni list RS, št. 69/12), potrdi predlog sklepa o nadaljevanju postopka izbora predlogov članov Sveta Fundacije za financiranje športnih organizacij v Republiki Sloveniji za mandat 2022-2027, kot sledi iz priloge.**

|  |  |  |  |  |
| --- | --- | --- | --- | --- |
| Glasovalo: 14 | Za: 14 | Proti: 0 | Vzdržani: 0 | Sklep sprejet: DA |

Zapisala:

Eva Seničar Uroš Mohorič

Tajnica SSRSŠ Predsednik SSRSŠ